**Nevyriausybinio sektoriaus organizacijos kviečiamos studijuoti** [**NVO akademija 2021/2022**](https://www.siekioid.lt/nvo-akademija/)

Prieš metus startavusi Aktyvių piliečių fondo gebėjimų stiprinimo programa - NVO akademija - skelbia antrą kvietimą nevyriausybinėms organizacijoms! Pavasarį akademiją baigė 13 organizacijų, o nuo ateinančio rudens organizacijų atstovams vėl siūlome ilgalaikį mokymosi procesą, kurio tikslas – suteikti dalyviui galimybę tapti pokyčio agentu savo organizacijoje ir bendruomenėje.

NVO akademijos studijų modelis sudarytas iš dviejų etapų:

* Pirmasis etapas, tai nuotoliniai Intensyvūs mokymai, kurie vyks 2021 metų rugsėjo 15 – 17 dienomis. Dalyvavimas intensyviuose mokymuose privaloma sąlyga norint patekti į NVO akademijos modulių programą.
* Antrame etape – organizacijų komandos (2-3 atstovai iš organizacijos), pasirinktinai dalyvaus vienoje programoje – socialinių lyderių arba socialinio verslumo, kurias sudarys po 5 mokymosi modulius. Modulių programos trukmė – 6 mėn.

Studijų vertė vienos organizacijos komandai - 4000 Eur.

Reikalavimai Intensyvių mokymų dalyviams:

* 1 organizacija – 1 atstovas.
* Atstovauti organizacijai, kurioje dirba ar/ir savanoriauja bent 2-3 asmenys.
* Organizacijos atstovas – vadovaujančias pareigas organizacijoje užimantis asmuo priimantis sprendimus susijusius su organizacijos valdymu.
* Prioritetas bus teikiamas kandidatams atstovaujantiems **vietos lygiu veikiančias organizacijas ir/ar tautinių mažumų organizacijas.**

Iki **rugpjūčio 20 d.** kandidatus kviečiame užpildyti [**elektroninę dalyvio registracijos formą**](https://forms.gle/FDxTFXDCpHrPJB4S6).

Apie dalyvavimą Intensyviuose mokymuose atrinkti dalyviai bus informuoti registracijos formoje nurodytu elektroniniu paštu.

[„NVO akademija 2020/ 2021”](https://www.siekioid.lt/nvo-akademija/nvo-akademija-2021/) pirmoji laida: [VšĮ „Ne imti, bet duoti“](https://nibd.lt/) (Vilniaus regionas), [VŠĮ „Socialinės terapijos namai“](http://www.akvila.lt/) (Kauno raj.), [Vilniaus vaikų ir jaunimo diabeto klubas DIABITĖ](https://www.diabite.lt/) (Vilnius), [Šeimos ir asmens saviugdos centras „Bendrakeleiviai“](https://www.bendrakeleiviai.lt/)(Vilnius), [Asociacija „Lietuvos skeptiškas jaunimas“](https://www.facebook.com/skeptiskas.jaunimas/about/?ref=page_internal)(Kaunas), [Asociacija „Klaipėdiečių iniciatyva už demokratiją ir ekologiją“](https://www.facebook.com/KIDEKLAIPEDA/)(Klaipėda), [VšĮ „Būk su manimi“](https://www.facebook.com/Buk.su.manimi) (Mažeikių apylinkės seniūnija: Bugeniai – Krakiai), [VšĮ „Šv. Jono vaikai“](https://www.svjonovaikai.lt/apie-mus/)(Trakų raj.), [VšĮ „Pasaulio piliečių akademija“](https://www.pasauliopilietis.lt/)(Kaunas), [VšĮ Šeimų centras „Būkime kartu“](https://www.facebook.com/bukimekartucentras/)(Kauno miestas ir rajonas), [VšĮ „Gerumo skraistė“](https://www.facebook.com/gerumoskraist/) (Alytus), [VšĮ „Kūrybos ir užimtumo stuba“](https://www.facebook.com/KurybosStubaZapyskyje/)(Zapyškis) ir [VšĮ „Darni socialinė raida“](https://www.facebook.com/darnisocialineraida/) (Vilnius).